Το παιδαγωγικό και περιβαλλοντικό πλαίσιο της μελέτης περιβάλλοντος: η εξέλιξη από την προσχολική στην πρώτη σχολική ηλικία
Creators: name: Παπαγεωργίου, Αγάπη Ιωάννη
Publisher: name: Aristotle University of Thessaloniki
Year: 2011
Subjects: Παιδαγωγικό
περιβαλλοντικό
εκπαίδευση
pedagogical
environmental
evolution

description: Το θέμα της παρούσας εργασίας αφορά τη μελέτη του παιδαγωγικού και περιβαλλοντικού πλαισίου των εγχειριδίων του γνωστικού αντικειμένου «Μελέτη Περιβάλλοντος» και τη διερεύνηση της διαχρονικής εξέλιξής τους από την προσχολική στην πρώτη σχολική ηλικία. Εξετάζεται επίσης ο τρόπος με τον οποίο εξελίσσονται οι έννοιες των Φυσικών Επιστημών που σχετίζονται με την Περιβαλλοντική Εκπαίδευση, από το νηπιαγωγείο στο δημοτικό σχολείο στο πλαίσιο της διαθεματικής προσέγγισης και σε σχέση με τους δύο άξονες του Φυσικού και του Ανθρωπογενούς περιβάλλοντος. Η μέθοδος έρευνας είναι η Ανάλυση Περιεχομένου που έγινε στα σχολικά εγχειρίδια του νηπιαγωγείου και των δύο πρώτων τάξεων του δημοτικού και καταδεικνύει ιδιαιτερότητες αναφορικά με την Περιβαλλοντική Εκπαίδευση και τη διδασκαλία των Φυσικών Επιστημών, καθώς αυτές στο νηπιαγωγείο συσχετίζονται, ενώ στο δημοτικό διαχωρίζονται. Οι μονάδες ανάλυσης που χρησιμοποιήθηκαν είναι: λέξεις, σύμβολα, προτάσεις, καθώς και το γενικό θέμα που αναπτύσσεται σε μία πρόταση, σε μια παράγραφο ή στο σύνολο του κειμένου. Για κάθε μία από τις κατηγορίες έγινε μέτρηση της συχνότητας των αναφορών τους στα σχολικά εγχειρίδια της Α΄ και της Β΄ τάξης και τέλος έγινε αποκωδικοποίηση της πληροφορίας και αξιολόγηση των αποτελεσμάτων σύμφωνα με τα ποσοστά που προέκυψαν. Ερευνήθηκε η εξέλιξη: της Μεθοδολογικής Προσέγγισης, των Στόχων, των Θεμελιωδών Εννοιών Διαθεματικής Προσέγγισης και της Θεματολογίας. Το πλήθος αναφορών των εννοιών για την κάθε κατηγορία αντλήθηκε από τα βιβλία του μαθητή και από τα τετράδια εργασιών. Τα τελευταία δύο κεφάλαια της εργασίας αποτελούν τα συμπεράσματα της έρευνας και τις προτάσεις σχετικά με τη βελτίωση του περιεχομένου των σχολικών εγχειρίδιων, αλλά και του τρόπου με τον οποίο διεξάγεται το μάθημα. Τονίζεται η εφαρμογή ενός πιο βιωματικού τρόπου διεξαγωγής του μαθήματος και η αποφυγή δημιουργίας ρήγματος στη συνέχεια του τρόπου εργασίας μεταξύ των δύο βαθμίδων, καθώς ελλοχεύει ο κίνδυνος να δημιουργούνται κενά στη γνώση που αποκτάται σχετικά με τη Μελέτη Περιβάλλοντος και να δημιουργείται κατ’ επέκταση έλλειψη ευαισθητοποίησης των παιδιών απέναντι στο περιβάλλον.
description: The subject of this assignment concerns the study of the pedagogical and environmental background of the textbooks for the subject "Environmental Education" and investigates ongoing development of knowledge from kindergarten to the early primary school years. It also examines the way in which the meanings of Natural Science which are related to Environmental Education develop, focusing on the transition from kindergarten to primary school in using an integrated approach and the relationship between the Natural and the Human-related environment. The research method used is that of Content Analysis which was conducted based on school textbooks used in kindergarten and the first two years of primary school, displaying specific characteristics relating to Environmental Education and the teaching of the Natural Sciences, as those of kindergarten are related and those of the primary school are not. The units of analysis which were used were: words, symbols, sentences, as well as the general theme which develops in a sentence, a paragraph or in the text as a whole. The amount of times a specific idea was referred to in the first and second grade textbooks was recorded (be it a word, a sentence, a symbol or the general meaning), following this a decoding and evaluation of the information was conducted according to the results found. Research was conducted regarding the development of: the methodological approach of the curriculum objectives, an integrated approach to the instruction of basic meanings (such as interaction, co-operation, transition etc) and the subjects. The research for each category was derived from the students’ textbooks and workbooks. The final two chapters of this study include the results of the research and the suggestions relevant to content improvement of school textbooks, as well as the way in which the lesson is conducted. The application of a more “hands on” approach to the lesson is emphasised as is fostering the transition between the kindergarten and the early primary school years. In this way there is less risk of gaps being created in children’s acquired knowledge of Environmental Education and a positive attitude towards the environment is promoted.